Děčín
Děčín (saksa keeles Tetschen, 1942–1945 Tetschen-Bodenbach, 1945 Děčín-Podmokly) on linn Tšehhis Ústí maakonnas, Děčíni ringkonna halduskeskus. Děčín asub Elbe lisajõe Ploučnice jõe suudme juures, Ústí nad Labemist umbes 18 km kirdes ja Dresdenist ligi 40 km kagus. Linn piirneb põhjas Saksamaaga. Děčín asub merepinnast 135 meetri kõrgusel ja on sellega kõige madalamal asuv Tšehhi linn. Děčínit on esmamainitud 993. aastal. 2024. aasta alguses oli linnas 46 799 elanikku.